มีผื่นแดง ขึ้นบริเวณข้อศอก และหัวเข่า ผื่นแดงมันเหมือนรวมกลุ่มกันเป็นวงกลมและจะมีขนาดใหญ่ขึ้น คันมาก ปล่อยไว้หลายสัปดาห์ก็ตกสะเก็ด และกลับมาเป็นใหม่ซ้ำๆ. และจะมีตุ่มขึ้นที่ฝ่ามือ หลังมือ หนังเท้า มักจะเกิดตรงข้อพับของนิ้วทั้งด้านฝ่ามือและหลังมือ หากสัมผัสจะเจ็บมาก คัน ปล่อยไว้นาน ประมาณ 2 3 สัปดาห์ก็จะหายเป็นปกติ และกลับมาเป็นซ้ำ มันจะเกิดขึ้นพร้อมกันค่ะ ไม่รู้เกิดจากอะไร ไม่มีโรคประจำตัวค่ะ ทานยาแก้แพ้บางบ้างบางครั้งที่มีอาการ อาการที่เป็นคือโรคอะไรคะ ควรจะรักษาอย่างไรดีคะ รบกวนคุณช่วยแนะนำการรักษาด้วยนะคะ
สวัสดีค่ะ อาการผื่นแดงที่ข้อศอก คันมาก และมีตำแหน่งอื่นๆเช่นที่บริเวณมือและนิ้วร่วมด้วยนั้น อาจจะเกิดมาจาก ผื่นภูมิแพ้ผิวหนัง ซึ่งมักเกิดตามข้อพับ เช่นข้อพับศอก ข้อพับเข่า หรือข้อพับคอ อาจมีประวัติภูมิแพ้ผิวหนังมาตั้งแต่เด็กๆหรือมีภูมิแพ้จมูกร่วมด้วย สาเหตุอื่นๆเช่นผื่นแพ้ผิวหนังจากการสัมผัสสารที่แพ้เช่นน้ำหอม สารกันเสียที่อยู่ในผลิตภัณฑ์ของใช้ส่วนตัว หรือเกิดจากผื่นลมพิษ การถูกแมลงกัด ผดร้อน การติดเชื้อราที่ผิวหนัง เป็นต้นการให้ได้การวินิจฉัยที่แน่ชัดจำเป็นต้องเห็นรอยโรคจริง และอาจจะต้องขูดสะเก็ดหรือขุยจากตัวโรคไปตรวจหาเชื้อเช่นเชื้อแบคทีเรียหรือเชื้อราร่วมด้วยว่ามีหรือไม่ หากไม่มีการติดเชื้อ อาจเป็นการอักเสบของผิวหนัง ที่ควรได้รับยาแก้คัน ยาลดการอักเสบหรือยาสเตียรอยด์ชนิดทาภายใต้การดูแลของแพทย์เบื้องต้นรับประทานยาแก้แพ้ แก้คันได้ก่อน ไม่ไปแกะเกาบริเวณที่เป็น ใช้น้ำเปล่าสะอาดล้างภายนอก หลีกเลี่ยงการใช้ผลิตภัณฑ์ที่กระตุ้นให้มีผื่นมากขึ้น